ⴰⵙⵉⵡⴹ ⵏ ⴰⵏⵖⵎⴰⵙ

ⵜⵉⵏⵖⵉⵔ ⵜⵙⴷⵍ ⵜⴰⵙⵓⵜⵍⵜ ⵜⴰⵎⵣⵡⴰⵔⵓⵜ ⵏ ⵓⵙⴳⵔⴰⵡ ⵏ ⵜⵉⵖⴰⵜ ⴷ ⵜⵥⵏⵉⴳⵉⵏ

ⵔⴰⴷ ⵜⵙⴷⵍ ⵜⵙⴳⴰ ⵏ ⵜⵉⵏⵖⵉⵔ ⴰⵙⴳⵔⴰⵡ ⵏ ⵜⵉⵖⴰⵜ ⴷ ⵜⵥⵏⵉⴳⵉⵏ ⴷⴷⵓ ⵜⵎⴰⵜⴰⵔⵜ “ⵜⵉⵖⴰⵜ ⴷ ⵜⵥⵏⵉⴳⵉⵏ: ⴰⵍⵍⴰⵍⵏ ⵏ ⵜⴳⵎⵉ ⵜⴰⵎⵓⵔⴰⵏ ⵜⴰⵙⵓⵍⴰⵏⵜ ⵖ ⵜⵙⴳⴰ” ⵖ ⵜⵉⵣⵉ ⵙⴳ 2 ⴰⵔ 4 ⵎⴰⵢⵢⵓ 2025.

ⴷⴰ ⵉⵜⵜⵓⵙⵏⵎⴰⵍⴰ ⵓⵙⴳⵔⴰⵡ ⴰⴷ ⴳ ⵓⵙⵇⵇⵉⵎ ⴰⵙⴳⴰⵡⴰⵏ ⵏ ⵜⵎⴰⵍⵍⴰⵢⵜ ⵏ ⵜⵏⵖⵉⵔ, ⵙ ⵓⵙⵏⴰⵍ ⴷ ⵉⴱⴷⴷⵉ ⵏ ⵜⵎⵏⴱⴰⴹⵜ ⵏ ⵜⵉⵏⵖⵉⵔ, ⴷ ⵜⵎⴷⵔⴰⵡⵜ ⴷ ⵓⵙⵇⵇⵉⵎ ⴰⵙⴳⴰⵡⴰⵏ ⵏ ⵜⵉⵏⵖⵉⵔ, ⴷ ⵜⵎⴳⵔⴰⵡⵉⵏ ⵜⵉⵎⵓⵔⴰⵏⵉⵏ ⵏ ⵜⵉⵏⵖⵉⵔ, ⴱⵓⵎⴰⵍⵏ ⵏ ⴷⴰⴷⵙ, ⵜⴷⵖⵜ ⵜⴰⵏⴰⴼⵍⵍⴰⵜ ⴰⵢⵜ ⵙⴷⴷⵔⴰⵜ ⴰⴷⵔⴰⵔ ⴰⵏⴰⴼⵍⵍⴰ, ⴰⵢⵜ ⵙⴷⴷⵔⴰⵜ ⴰⴷⵔⴰⵔ ⴰⵎⴰⵣⴷⴰⵔ. ⴷ ⵙ ⵡⴰⵏⵏⴰⵍ ⵏ ⵜⵙⵏⵓⵔⴰⵢⵜ ⵜⴰⵏⴰⵎⵓⵔⵜ ⵏ ⵜⴳⵎⵉ ⵏ ⵉⴷⵖⴰⵔⵏ ⵏ ⵜⵖⵍⴰⵜⵉⵏ ⴷ ⵡⴰⴷⴷⴰⴳⵏ ⵏ ⵡⴰⵔⴳⴰⵏ, ⴷ ⵜⵎⵙⵙⵓⵔⵜ ⵏ ⵓⵣⴰⵖⵓⵔ ⵏ ⵉⵎⵉⴹⵕ, ⴷ ⵙ ⵓⵎⵢⴰⵡⴰⵙ ⵏ ⵜⵓⴳⵜ ⵏ ⵜⵎⵔⵙⴰⵍ ⵜⵉⴳⴷⵓⴷⴰⵏⵉⵏ ⴷ ⵜⵣⵣⵓⵍⴰⵏⵉⵏ ⴳ ⵉⴳⵔ ⴰⵎⵥⵍⴰⵢ, ⵎⴰ ⵔⴰⴷ ⵜⵉⵍⵉ ⵢⴰⵜ ⵏ ⵜⴷⵉⵏⴰⵎⵉⴽⵜ ⴷ ⵜⵡⵓⵔⵉ ⵉⵎⵓⵏⵏ, ⵃⵎⴰ ⵢⵉⵍⵉ ⵓⵎⵓⵔⵙ ⵏ ⵓⵎⵓⵙⵙⵓ ⴰ ⵡⴰⵏⵉⵜⵉⵏ.

ⴰⵙⴳⵔⴰⵡ ⴰⴷ ⵏⵏⴰ ⵢⵎⵓⵏⵏ ⴳ ⴽⵕⴰⴹ ⵡⵓⵙⵙⴰⵏ, ⵉⵙⵎⵓⵏ ⵜⵓⴳⵜ ⵏ ⵜⵉⵍⴰⵍ ⵜⵉⴷⵎⵙⴰⵏⵉⵏ ⴷ ⵜⵓⵏⵏⵓⵏⵉⵏ ⴷ ⵜⵏⴰⵥⵓⵕⵉⵏ ⴷ ⵜⵎⴰⵙⵙⴰⵏⵉⵏ, ⵉⵏⵏⴰⵏ ⴰⴷ ⵢⵉⵍⵉ ⴳ ⵎⴰⵕⵕⴰ ⵉⴷⵖⴰⵕⵏ ⵉⴹⴼⴰⵕⵏ ⵉ ⵜⵙⴳⴰ. ⵙ ⵜⵎⴷⵔⴰⵡⵜ ⵏ ⵉⵏⴱⴰⵔⴰⵣⵏ ⵉⵎⴰⴹⵍⴰⵏⵏ, ⵣⵓⵏⴷ ⵀⵉⵛⴰⵎ ⵍⴳⵔⵔⵓⵊ, ⴰⵎⴰⵣⵣⴰⵍ ⴰⵎⴰⴹⵍⴰⵏ ⵄⴱⴷ ⵍⵇⵇⴰⴷⵔ ⵎⵓⵄⵣⵉⵣ, ⴷ ⵓⵎⴰⵣⵣⴰⵍ ⴰⵎⵖⵔⵉⴱⵉ ⴱⵕⴰⵀⵉⵎ ⵍⵃⵍⴰⴼⵉ . ⴰⵙⴳⵔⴰⵡ ⴰⴷ ⵇⴰⴷ ⵉⴳ ⵢⴰⵏ ⵓⵣⵎⵣⵣⵓ ⵏ ⵓⵙⵎⵓⵙⵙⵓ ⵏ ⵉⵄⵔⵔⵉⵎⵏ, ⵃⵎⴰ ⴰⴷ ⵡⵛⵉⵏ ⴰⵣⴰⵍ ⵉ ⵜⵓⵏⵏⵓⵏⵜ ⴷ ⵓⵙⵙⴷⵓⵙ ⵏ ⵓⵎⵃⵉⵣⵡⴰⵔ.

ⵖⵉⴽⵍⵍⵉ ⵉⵔⴰ ⵓⵙⴳⵔⴰⵡ ⴰⴷ, ⴰⴷ ⵉⵙⵡⵓⵔⵉ ⵅⴼ ⵓⵙⵙⵉⵜⵢ ⵏ ⵜⴷⵎⵙⴰ ⵜⴰⴷⵖⵔⴰⵏⵜ, ⵙ ⵓⵙⵏⵎⴰⵍⴰ ⵏ ⵉⵙⴼⵙⵔⵏ ⵉⵎⵥⵍⴰⵢⵏ ⵏ ⵜⵏⴰⴼⵓⵜⵉⵏ ⴷ ⵜⵎⴳⵓⵔⵉⵏ ⵜⵉⵣⴰⵢⴽⵓⵜⵉⵏ, ⵙⵍⴰⵡⴰⵏ ⴰⴽⴽⵯ ⴰⵙⵏⵎⴰⵍⴰ ⵏ ⵉⵙⴼⵙⵔⵏ ⵥⵍⵉⵏⵉⵏ ⴳ ⵉⵙⴼⵙⵔⵏ ⵏ ⵜⵎⵢⴰⵡⴰⵙⵉⵏ ⵜⵉⴷⵖⵔⴰⵏⵉⵏ, ⴷ ⵓⵙⵏⵎⴰⵍⴰ ⵏ ⵉⵙⴰⵢⵔⴰⵔⵏ ⵏ ⵓⵎⵔⴰⵔⴰ ⵏ ⵡⴰⵡⴰⵍ, ⵃⵎⴰ ⴰⴷ ⵢⵉⵍⵉ ⵓⵙⴱⵓⵖⵍⵓ ⵏ ⵓⴼⴰⵔⵙ ⴷ ⵓⵙⴼⵓⵍⴽⵉ ⵏⵏⵙ.

ⵖ ⵓⵙⴰⵜⵉ ⵏ ⵓⵙⵙⵔⵇⴱ ⵏ ⵓⵙⵏⴼⵍⵓⵍ ⴷ ⵓⵙⴱⵓⵖⵍⵓ ⵏ ⵜⵡⵓⵔⵉⵡⵉⵏ, ⵇⴰⴷ ⵢⵉⵍⵉ ⴳ ⵓⵙⴳⵔⴰⵡ ⴰⴷ, ⴰⵙⵏⵎⴰⵍⴰ ⵏ ⵀⴰⴽⴰⵜⵓⵏ ⴰⵙⴳⴰⵡⴰⵏ ⵏ ⵉⵙⵍⵍⵡⵉ ⵖ ⵉⴳⵔ ⵏ ⵓⵃⵟⵟⵓ ⴼ ⵜⵖⵍⴰⵏ ⴷ ⵉⵥⵏⵉⴳⵉⵏ, ⵙ ⵎⴰ ⵔⴰⴷ ⵉⴼ ⵉ ⵉⵄⵔⵔⵉⵎⵏ ⵢⴰⵜ ⵜⵉⵣⵉ ⵏ ⵓⵙⵎⵏⵉⴷ ⵏ ⵉⴼⵙⵙⴰⵢⵏ ⵉⵎⴰⵢⵏⵓⵜⵏ ⵉ ⵜⵏⵥⴰⵕ ⵜⵉⵡⵏⵏⴰⴹⵉⵏ ⴷ ⵉⴷⵎⵙⴰⵏⵏ, ⵉⵍⵍⴰⵏ ⴳ ⵜⵙⴳⴰ ⴰⴷ.

ⵇⴰⴷ ⵜⵜⵓⵙⵏⵎⴰⵍⴰⵏⵜ ⴳ ⵓⵙⴳⵔⴰⵡ ⴰⴷ ⵜⵉⵏⴰⵡⵉⵏ ⵜⵉⵎⴰⵙⵙⴰⵏⵉⵏ, ⵙ ⵜⵎⴷⵔⴰⵡⵜ ⵏ ⵉⵎⵓⵥⴰⵢⵏ ⴷ ⵉⵎⵔⵣⵓⵜⵏ ⴳ ⵜⵓⴳⵜ ⵏ ⵜⵙⴷⴰⵡⵉⵢⵉⵏ ⵜⵉⵏⴰⵎⵓⵔⵉⵏ, ⵃⵎⴰ ⴰⴷ ⵢⵉⵍⵉ ⵓⵎⵔⴰⵔⴰ ⵏ ⵉⵔⵉⵎⵏ ⴷ ⵜⵎⵙⴽⴰⵔⵉⵏ ⴼⵓⵍⴽⵉⵏⵉⵏ ⴳ ⵉⴳⵔ ⵏ ⵜⴳⵎⵉ ⵏ ⵜⵖⵍⴰⵏ ⴷ ⵜⵥⵏⵉⴳⵉⵏ, ⵖⵉⴽⵍⵍⵉ ⵔⴰⴷ ⵜⵜⵓⵙⵏⵎⴰⵍⴰⵏ ⵉⵙⴼⵙⵔⵏ ⵏ ⵜⵎⴳⵓⵔⵉ ⵜⴰⵇⴱⵓⵔⵜ ⴷ ⵉⵙⴼⵙⵔⵏ ⵉⴷⵖⵔⴰⵏⵏ ⵖ ⵜⵉⵏⵖⵉⵔ ⴷ ⴱⵓⵎⴰⵍⵏ ⵏ ⴷⴰⴷⵙ, ⵎⴰ ⵔⴰⴷ ⵉⴳ ⵢⴰⵜ ⵜⵉⵣⵉ ⵏ ⵜⵏⴰⵣⵓⴼⵜ ⵏ ⵜⴱⴰⵖⵓⵔⵜ ⵏ ⵢⴰⵡⴷⴰ ⴰⴷⵖⵔⴰⵏ ⴷ ⵜⵥⵖⵓⵕⵜ ⵏⵏⵙ.

ⵉⴳⴰ ⵓⵙⴳⵔⴰⵡ ⴰⴷ ⴰⵣⵎⵣⵣⵓ ⴰⵅⴰⵜⴰⵔ ⵏ ⵓⵙⴷⵓⵙ ⵏ ⵜⴳⵎⵉ ⵜⴰⵙⵓⵍⴰⵏⵜ ⵏ ⵡⴰⴽⴰⵍ ⴳ ⵜⵙⴳⴰ ⵏ ⵜⵉⵏⵖⵉⵔ ⵙ ⵓⵙⵎⵓⵏ ⵏ ⵉⵎⵙⴽⴰⵔⵏ ⵉⵎⵢⴰⵏⴰⵡⵏ ⴳ ⵢⵉⴳⵔⴰⵏ ⵏ ⵜⴽⵓⵔⵜ ⵏ ⵓⴹⴰⵕ ⴷ ⵜⴷⵍⵙⴰ ⴷ ⵜⴷⵎⵙⴰ ⴷ ⵜⵡⵏⵏⴰⴹⵜ, ⴰⴼ ⴰⴷ ⵜⵉⵍⵉ ⵜⴳⵎⵉ ⵜⴰⵙⵓⵍⴰⵏⵜ ⵏ ⵏ ⵜⵙⴳⴰ

ⴰⵎⵙⴰⵡⴰⴹ ⴷ ⵉⵏⵖⵎⵉⵙⵏ:

- ⴰⵎⵣⴷⴰⵢ ⴰⵎⴰⵜⴰⵢ ⵏ ⵓⵙⴳⵔⴰⵡ : ⵎⵙⵟⴰⴼⴰ ⵡⵕⴷⵉ

- ⵜⵜⵉⵍⵉⴼⵓⵏ : 0661753892

- ⴰⵎⵢⴰⵣⴰⵏ ⵉⵍⵉⴽⵟⵕⵓⵏⵉ : forumgorgesetoasis@gmail.com

- ⵜⴰⵎⵣⴷⴰⵢⵜ ⵜⴰⵏⵖⵎⴰⵙⵜ : ⵓⵎⴰⵢⵎⴰ ⵉⴱⵣⴰⵣⵏ

- ⵜⵉⵍⵉⴼⵓⵏ : 0614610031‎

- ⴰⵎⵢⴰⵣⴰⵏ ⵉⵍⵉⴽⵟⵕⵓⵏⵉ : presse@forumgorgesetoasis.com ‎

- ⴰⵙⵉⵜ ⵏ ⵓⵙⴳⵔⴰⵡ : www.forumgorgesetoasis.com